8.  การจัดการ

โครงสร้างการจัดการ

โครงสร้างกรรมการบริษัท ณ วันที่ 31 ธันวาคม 2549 ประกอบด้วยคณะกรรมการทั้งหมดจำนวน 3
ชุด กล่าวคือ คณะกรรมการบริษัท คณะกรรมการบริหาร และคณะกรรมการตรวจสอบ
โดยมีรายชื่อดังต่อไปนี้

+---------------+--------------+------------+------------+------------+
| รายชื่อ         |              | คณะกรรมการ | คณะกรรมการ | คณะกรรมการ |
+---------------+--------------+------------+------------+------------+
|               |              | บริษัท       | บริหาร      | ตรวจสอบ    |
+---------------+--------------+------------+------------+------------+
|               | โชควัฒนา      |           |            |            |
| 1. นายบุณยสิทธิ์  |              |            |            |            |
+---------------+--------------+------------+------------+------------+
|               | โชควัฒนา      |           |            |            |
| 2. นายบุญปกรณ์  |              |            |            |            |
+---------------+--------------+------------+------------+------------+
|  3. นายบุญชัย   | โชควัฒนา      |           |           |            |
+---------------+--------------+------------+------------+------------+
|               | โชควัฒนา      |           |            |            |
| 4. นายบุณย์เอก  |              |            |            |            |
+---------------+--------------+------------+------------+------------+
|  5. นายสำเริง  | มนูญผล        |           |            |            |
+---------------+--------------+------------+------------+------------+
|  6. นายสมศักดิ์  | ธนสารศิลป์     |           |            |            |
+---------------+--------------+------------+------------+------------+
|               | นันทวัฒน์ศิริ     |           |           |            |
| 7. นายประพจน์  |              |            |            |            |
+---------------+--------------+------------+------------+------------+
| 8. นายบุญฤทธิ์   | มหามนตรี      |           |            |            |
+---------------+--------------+------------+------------+------------+
| 9. นางเพ็ญนภา  | ธนสารศิลป์     |           |           |            |
+---------------+--------------+------------+------------+------------+
| 10. นายวศิน    | เตยะธิติ       |           |            |           |
+---------------+--------------+------------+------------+------------+
| 1             | วันรัตน์เศรษฐ   |           |            |           |
| 1. นายขจรศักดิ์  |              |            |            |            |
+---------------+--------------+------------+------------+------------+
| 12. นายสุรินทร์  | วัฒนศิริพงษ์     |           |            |           |
+---------------+--------------+------------+------------+------------+
| 13.           | ธนสารศิลป์     |           |            |            |
| นางสาวศิริลักษณ์  |              |            |            |            |
+---------------+--------------+------------+------------+------------+
| 14. นายสมบัติ   | สังข์รังสรรค์    |           |           |            |
+---------------+--------------+------------+------------+------------+
| 15            | คาจิ          |           |            |            |
| . นายมิตซูย์ฮารู  |              |            |            |            |
+---------------+--------------+------------+------------+------------+
| 16. นางศิริพร   | เลขยะวิจิตร    | ♥          |           | ♥          |
+---------------+--------------+------------+------------+------------+
| 17. นางผาสุข   | รักษาวงศ์      |            |           |            |
+---------------+--------------+------------+------------+------------+
| 18. นายวชิรุฬ   | จันทรงาม      |            |           |            |
+---------------+--------------+------------+------------+------------+
| 19            | อรรถจินดา     |            |           |            |
| . นางอิศราภรณ์  |              |            |            |            |
+---------------+--------------+------------+------------+------------+
| 20. นายสุรัตน์   | เกตุรัตนกุล     |            |           |            |
+---------------+--------------+------------+------------+------------+
| 21. นายพิพัฒน์   | โควศุภมงคล    |            |           |            |
+---------------+--------------+------------+------------+------------+

หมายเหตุ  ประธาน  รองประธาน  กรรมการผู้อำนวยการ  กรรมการ ♥ เลขานุการ

ขอบเขตอำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น ด้วยความซื่อสัตย์สุจริต และระมัดระวังผลประโยชน์ของบริษัท

2.  กำหนดนโยบายและทิศทางการดำเนินงานของบริษัท และกำกับ ควบคุม ดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

3.  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

4.  อนุมัติการให้กู้ยืม
    หรือการเข้าค้ำประกันวงเงินสินเชื่อแก่บริษัทที่มีความสัมพันธ์ทางธุรกิจกับบริษัทในฐานะผู้ถือหุ้น
    หรือบริษัทที่ทำการค้าระหว่างกัน

5.  แต่งตั้งกรรมการตรวจสอบ และกำหนดขอบเขตอำนาจหน้าที่
    และความรับผิดชอบของคณะกรรมการตรวจสอบ

6.  แต่งตั้ง ถอดถอนกรรมการบริหาร และกำหนดขอบเขตอำนาจหน้าที่ของคณะกรรมการบริหาร

ขอบเขตอำนาจหน้าที่ของคณะกรรมการบริหาร

เสนอนโยบาย แผนงานและงบประมาณประจำปีต่อคณะกรรมการบริษัท

1.  พิจารณาอนุมัติการจัดหาและการลงทุนในทรัพย์สินถาวรในมูลค่าแต่ละครั้งไม่เกินกว่าจำนวน 20
    ล้านบาท

2.  พิจารณาอนุมัติการเข้าสู่นิติกรรมใด ๆ ที่ผูกพันบริษัท เฉพาะที่ไม่ใช่ปกติวิสัยทางธุรกิจ

  ในวงเงินแต่ละครั้งไม่เกินกว่าจำนวน 20 ล้านบาท

3.  พิจารณาอนุมัติการให้กู้ยืมหรือการเข้าค้ำประกันวงเงินสินเชื่อแก่บริษัทที่มีความสัมพันธ์

  ทางธุรกิจ ในฐานะผู้ถือหุ้นหรือบริษัทที่มีการประกอบธุรกิจทางการค้าต่อกันในมูลค่า

  แห่งละไม่เกินกว่าจำนวน 20 ล้านบาท

4.  พิจารณาอนุมัติการขอกู้ยืมเงินและเงื่อนไขเพื่อใช้ในกิจการของบริษัทในวงเงินแต่ละครั้ง

  ไม่เกินกว่าจำนวน 200 ล้านบาท

5.  พิจารณาอนุมัติการลงทุน การขายเงินลงทุนในหุ้นสามัญและ / หรือ หลักทรัพย์อื่นใดที่

  ออกโดยบริษัทอื่น ในวงเงินแต่ละครั้งไม่เกินกว่าจำนวน 20 ล้านบาท

6.  ดูแลให้มีการจัดทำรายงานทางการเงิน ให้ผู้สอบบัญชีทำการตรวจสอบและ / หรือ

  สอบทานเพื่อเสนอต่อคณะกรรมการตรวจสอบและคณะกรรมการบริษัทตามลำดับ

7.  กำกับดูแลการดำเนินงานของบริษัทให้เป็นไปโดยไม่ขัดต่อกฎหมาย ระเบียบข้อบังคับ

  ของทางราชการ ข้อบังคับของบริษัท และศีลธรรมอันดีของประชาชน

 ขอบเขต หน้าที่และความรับผิดชอบ ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน และการตรวจสอบภายในที่เหมาะสม
    และมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

วาระการดำรงตำแหน่ง ให้คณะกรรมการตรวจสอบมีวาระอยู่ในตำแหน่งคราวละ 1 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้
และในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ
ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบแทนตำแหน่งที่ว่างลง
และอยู่ในตำแหน่งได้เพียงเท่าวาระที่ยังเหลืออยู่ของกรรมการตรวจสอบ ซึ่งตนแทน

 (2) การสรรหากรรมการ

ตามข้อบังคับของบริษัทกำหนดไว้ว่าให้บริษัทมีคณะกรรมการของบริษัทไม่น้อยกว่าห้า (5) คน
และกรรมการไม่น้อยกว่ากึ่งหนึ่ง (1/2) ของจำนวนกรรมการทั้งหมดต้องมีถิ่นที่อยู่ในราชอาณาจักร

การลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ 1. นายบุณย์เอก โชควัฒนา 2.
นายบุญปกรณ์ โชควัฒนา 3. นายบุณยสิทธิ์ โชควัฒนา 4. นายบุญชัย โชควัฒนา 5. นายสำเริง
มนูญผล 6. นายสมศักดิ์ ธนสารศิลป์ 7. นายประพจน์ นันทวัฒน์ศิริ 8. นายบุญฤทธิ์ มหามนตรี 9.
นางเพ็ญนภา ธนสารศิลป์ 10. นางสาวศิริลักษณ์ ธนสารศิลป์ 11. นายสมบัติ สังข์รังสรรค์
กรรมการสองในสิบเอ็ดคนลงลายมือชื่อร่วมกันและประทับตราสำคัญของบริษัท

คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

กรรมการนั้นให้ที่ประชุมผู้ถือหุ้นเลือกตั้ง โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง
ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่าผู้ใดจะออก
ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฏหมายเข้าเป็นกรรมการแทนตำแหน่งกรรมการที่ว่างในการประชุมคณะกรรมการคราวถัดไปเว้นแต่วาระของกรรมการจะเหลือน้อยกว่าสอง
( 2 ) เดือน

บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

 สัดส่วนกรรมการที่เป็นตัวแทนผู้ถือหุ้น

- ไม่มี -

(3) ค่าตอบแทนผู้บริหาร

(3.1) ค่าตอบแทนที่เป็นตัวเงินในปี 2549

(ก) ค่าตอบแทนรวมของกรรมการบริษัท 15 ท่าน (ค่าเบี้ยประชุมและเงินบำเหน็จกรรมการ)

  ------------------------- ----------------- -------------------- -------
  1. นายบุณยสิทธิ์              โชควัฒนา           572,000.-            บาท

  2. นายบุญปกรณ์              โชควัฒนา           322,000.-            บาท

  3. นายบุญชัย                โชควัฒนา           466,000.-            บาท

  4. นายบุณย์เอก              โชควัฒนา           322,000.-            บาท

  5. นายสำเริง               มนูญผล             322,000.-            บาท

  6. นายสมศักดิ์               ธนสารศิลป์          316,000.-            บาท

  7. นายประพจน์              นันทวัฒน์ศิริ          422,000.-            บาท

  8. นายบุญฤทธิ์               มหามนตรี           316,000.-            บาท

  9. นางเพ็ญนภา              ธนสารศิลป์          422,000.-            บาท

  10. นายขจรศักดิ์             วันรัตน์เศรษฐ        450,000.-            บาท

  11. นายวศิน                เตยะธิติ            444,000.-            บาท

  12. นายสุรินทร์              วัฒนศิริพงษ์          432,000.-            บาท

  13. นางสาวศิริลักษณ์          ธนสารศิลป์          322,000.-            บาท

  14. นายสมบัติ               สังข์รังสรรค์         422,000.-            บาท

  15. นายมิตซูย์ฮารู            คาจิ               250,000.-            บาท
  ------------------------- ----------------- -------------------- -------

(2) ค่าตอบแทนรวมของคณะกรรมการบริหารและผู้บริหาร 35,698,647.- บาท

    2.  เงินกองทุนสำรองเลี้ยงชีพของกรรมการบริหารและผู้บริหาร 2,114,640.- บาท

(4) การกำกับดูแลกิจการ

คณะกรรมการบริษัทได้ให้ความสำคัญต่อการสร้างระบบการกำกับดูแลกิจการที่ดี
เพื่อให้การดำเนินธุรกิจของบริษัทเป็นไปอย่างมีประสิทธิภาพ มั่นคง เจริญเติบโต และเป็นธรรม
ต่อผู้มีส่วนเกี่ยวข้องทุกฝ่าย ตลอดจนเพิ่มมูลค่าทางเศรษฐกิจและความมั่งคั่งแก่ผู้ถือหุ้น
โดยมีนโยบายในการบริหารงานบนพื้นฐานความซื่อสัตย์ สุจริต มีจริยธรรม โปร่งใส
พร้อมทั้งพัฒนาให้เหมาะสมกับการเปลี่ยนแปลงทางเศรษฐกิจและสังคม
เพื่อประโยชน์สุขอย่างสมดุลและยั่งยืน ตามหลักการกำกับดูแลกิจการที่ดี 15 ข้อ
ของตลาดหลักทรัพย์แห่งประเทศไทย
ซึ่งบริษัทได้ผ่านการอนุมัติหลักการกำกับดูแลกิจการที่ดีจากที่ประชุมคณะกรรมการบริษัทครั้งที่ 7 (ชุดที่
9) เมื่อวันที่ 21 พฤศจิกายน 2545 ซึ่งประกอบด้วย นโยบายในการกำกับดูแลกิจการ
จริยธรรมธุรกิจ และจรรยาบรรณพนักงาน

1. นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
โดยได้ดำเนินการอย่างต่อเนื่อง เพื่อให้ผู้บริหารและพนักงานรับทราบ
และถือปฏิบัติให้เป็นไปในแนวทางเดียวกัน
เพื่อให้ได้มาซึ่งความเจริญก้าวหน้าและความมั่นคงของบริษัท ส่งผลดีต่อผู้ถือหุ้น ผู้มีส่วนเกี่ยวข้อง
และสังคมโดยส่วนรวม ด้วยการดำเนินงานอย่างมีประสิทธิภาพ โปร่งใส
แสดงออกถึงความรับผิดชอบต่อการดำเนินงานขององค์กร
คณะกรรมการบริษัทจึงได้กำหนดนโยบายในการกำกับดูแลกิจการไว้ ดังนี้

1.  ดำเนินการให้โครงสร้างการจัดการของบริษัทมีการกำหนดขอบเขตอำนาจหน้าที่และความรับผิดชอบของคณะกรรมการแต่ละชุดและผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    และมีการประเมิน กำหนด
    วางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ ของบริษัท
    เป็นไปอย่างมีประสิทธิภาพและประสิทธิผล
    ภายใต้หลักการการถ่วงดุลอำนาจที่โปร่งใสและตรวจสอบได้

4.  ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
    โดยยึดถือประโยชน์ของบริษัทเป็นที่ตั้ง ด้วยการจัดวางระบบการปฏิบัติงานที่โปร่งใส

5.  ดำเนินการให้มีการเปิดเผยข้อมูลอย่างถูกต้อง ครบถ้วน
    ตราบเท่าที่ไม่กระทบต่อประโยชน์อันชอบธรรมของบริษัท

6.  มุ่งมั่นสู่ความเป็นเลิศในการดำเนินธุรกิจ
    โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเอง
    เพื่อสร้างสรรค์สิ่งที่ดีที่สุดอยู่เสมอ

7.  ปลูกฝังคุณธรรม สร้างจิตสำนึกอันดีงาม
    พัฒนาศักยภาพให้พนักงานเจริญก้าวหน้าไปพร้อมกับบริษัท

8.  ตระหนักและเคารพในสิทธิแห่งความเป็นเจ้าของของผู้ถือหุ้นรวมตลอดจนถึงสิทธิของผู้มีส่วนเกี่ยวข้องแต่ละราย
    และปฏิบัติต่อบุคคลเหล่านั้นด้วยความเท่าเทียมกัน

9.  ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง
    และต่อสังคมโดยส่วนรวม

10. ดำเนินการโดยตระหนักถึงความรับผิดชอบต่อสิ่งแวดล้อม

2. ผู้ถือหุ้น : สิทธิและความเท่าเทียมกัน

  บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น โดยปฏิบัติต่อ

ผู้ถือหุ้นทุกรายอย่างเท่าเทียมกัน ผู้ถือหุ้นทุกรายมีสิทธิและความเท่าเทียมกัน ดังนี้

1.  สิทธิในการรับทราบข้อมูล ผลการดำเนินงาน
    นโยบายการบริหารงานอย่างสม่ำเสมอและทันเวลา
    รวมถึงการรับทราบข้อมูลการทำรายการที่เกี่ยวโยงกันผ่านช่องทางของตลาดหลักทรัพย์แห่งประเทศไทย

2.  สิทธิในการเข้าร่วมประชุมผู้ถือหุ้นซึ่งปกติจัดให้มีปีละ 1 ครั้ง ในวัน เวลา
    และสถานที่ที่เหมาะสม
    บริษัทได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
    ซึ่งมีทั้งข้อเท็จจริงและเหตุผลรวมทั้งความเห็นของคณะกรรมการในทุกวาระ
    เพื่อให้ผู้ถือหุ้นได้พิจารณาล่วงหน้าไม่น้อยกว่า 7 วัน โดยในปี 2549
    บริษัทได้จัดให้มีการประชุมสามัญผู้ถือหุ้นครั้งที่ 55 ในวันที่ 24 เมษายน 2549
    การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
    2 ชั่วโมง

  ให้สิทธิผู้ถือหุ้นที่มาร่วมประชุมภายหลังจากที่การประชุมได้เริ่มแล้ว โดยผู้ถือหุ้น
  มีสิทธิออกเสียงลงคะแนนในวาระที่เหลืออยู่
  ซึ่งยังไม่ได้มีการพิจารณาและนับเป็นองค์ประชุมตั้งแต่วาระที่ใช้สิทธิในการออกเสียงลงคะแนนเป็นต้นไป

3.  เพิ่มช่องทางการเผยแพร่หนังสือบอกกล่าวนัดประชุมผู้ถือหุ้น พร้อมข้อมูลประกอบ
    วาระการประชุมผู้ถือหุ้นล่วงหน้าไว้ในเว็บไซต์ของบริษัท (www.sahapat.co.th)
    ก่อนส่งเอกสาร เพื่อให้ผู้ถือหุ้นมีเวลาในการตัดสินใจที่เพียงพอ ในกรณีมอบฉันทะนั้น
    ผู้ถือหุ้นสามารถ Download
    หนังสือมอบฉันทะแบบใดแบบหนึ่งที่บริษัทได้จัดทำและปฏิบัติตามประกาศของกระทรวงพาณิชย์ซึ่งมี
    3 แบบ คือ แบบ ก. แบบ ข. และ แบบ ค. (ในปี 2550 หนังสือมอบฉันทะมีเฉพาะแบบ ก.
    และ แบบ ข. เท่านั้น) เอกสารดังกล่าวมีทั้งภาษาไทยและภาษาอังกฤษ นอกจากนี้
    บริษัทได้ลงประกาศโฆษณาหนังสือบอกกล่าวนัดประชุมผู้ถือหุ้นในหนังสือพิมพ์เป็นเวลาติดต่อกัน 3
    วัน และไม่น้อยกว่า 3 วันก่อนวันประชุม

4.  บริษัทฯ เปิดเผยรายชื่อผู้ถือหุ้น 10 อันดับแรกของบริษัท ณ วันปิดสมุดทะเบียนผู้
    ถือหุ้นเพื่อประชุมสามัญประจำปีปัจจุบันก่อนวันประชุม ผ่านทางเว็บไซด์ ของบริษัท

5.  ในการประชุมผู้ถือหุ้น ผู้ถือหุ้นสามารถมอบฉันทะให้ผู้อื่นมาประชุมแทน
    โดยมอบฉันทะให้บุคคลใดบุคคลหนึ่ง หรือ ประธานกรรมการตรวจสอบ หรือ
    กรรมการตรวจสอบ หรือ กรรมการอิสระ เข้าประชุมแทนเพื่อเป็นตัวแทนรักษาสิทธิของตนได้

6.  บริษัทฯ ได้อำนวยความสะดวกให้กับผู้ถือหุ้นอย่างเท่าเทียมกันทุกราย
    โดยในการประชุมสามัญผู้ถือหุ้น ครั้งที่ 55 เมื่อวันที่ 24 เมษายน 2549
    ก่อนเริ่มการประชุมตามวาระ กรรมการผู้อำนวยการ
    ได้กล่าวแนะนำผู้สอบบัญชีของบริษัทที่เข้าร่วมประชุมผู้ถือหุ้น
    พร้อมทั้งได้มีการชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระ
    ตามข้อบังคับของบริษัท และเปิดโอกาสให้ผู้ถือหุ้นซักถาม และแสดงความคิดเห็น
    หรือหากมีข้อเสนอแนะก็สามารถกระทำได้ในทุกวาระ
    ซึ่งในปีที่ผ่านมาไม่มีผู้ถือหุ้นซักถามหรือแสดงความคิดเห็นเพิ่มเติม แต่หากปีใดมีผู้ถือหุ้นซักถาม
    หรือแสดงความคิดเห็นเพิ่มเติม คณะกรรมการบริษัทก็จะตอบข้อซักถามอย่างชัดเจนตรงประเด็น
    พร้อมทั้งมีการบันทึกการประชุมและข้อซักถามในรายงานการประชุมอย่างถูกต้องครบถ้วน
    มีการสรุปผลการลงมติจากการนับคะแนนเสียงในทุกวาระ
    ซึ่งรายงานการประชุมดังกล่าวได้ส่งให้ตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ภายใน 14 วัน
    นับจากวันประชุมผู้ถือหุ้นแล้วเสร็จ พร้อมกับขึ้นเว็บไซด์ ของบริษัท

7.  การลงคะแนนจะกระทำโดยเปิดเผย ผู้ถือหุ้นสามารถลงคะแนนเสียงเห็นด้วย หรืองดออกเสียง
    ในแต่ละวาระ
    การนับคะแนนเสียงในแต่ละวาระจะนับคะแนนเสียงเฉพาะผู้ถือหุ้นที่ลงคะแนนเสียงไม่เห็นด้วย
    และ/หรือ งดออกเสียง
    และจะนำคะแนนเสียงดังกล่าวหักออกจากจำนวนเสียงทั้งหมดที่เข้าร่วมประชุม
    ส่วนที่เหลือจะถือว่าเป็นคะแนนเสียงที่เห็นด้วยในวาระนั้นๆเมื่อวาระใดมีผู้ถือหุ้นที่ลงคะแนนไม่เห็นด้วย
    และ/หรืองดออกเสียง ก็จะลงคะแนนด้วยการยกป้ายคะแนนที่ได้รับเมื่อลงทะเบียนเข้าประชุม
    ซึ่งจะแสดงชื่อ นามสกุล ของผู้ที่ยกป้าย จำนวนรายที่ได้รับมอบฉันทะหรือมาด้วยตนเอง
    และจำนวนหุ้นไว้เพื่อความสะดวกและโปร่งใสในการนับคะแนน และหากมีวาระสำคัญ บริษัทฯ
    ก็มีการเตรียมบัตรลงคะแนนไว้
    วาระการเลือกตั้งกรรมการจะมีการส่งประวัติกรรมการไปพร้อมกับหนังสือบอกกล่าวนัดประชุมผู้ถือหุ้นซึ่งแสดงการดำรงตำแหน่งในบริษัทอื่นที่เป็นบริษัทจดทะเบียน
    บริษัทจำกัด การถือหุ้นและการเข้าประชุม
    และก่อนการลงมติเลือกตั้งมีการแจ้งให้ผู้ถือหุ้นทราบว่า
    กรรมการที่เสนอให้เลือกตั้งนั้นปัจจุบันดำรงตำแหน่งกรรมการในกิจการที่แข่งขันกับกิจการของบริษัทใดบ้าง
    และหนังสือมอบฉันทะได้ใช้แบบ ข. ซึ่งเป็นรูปแบบที่ให้
    ผู้ถือหุ้นสามารถกำหนดทิศทางการออกเสียงในแต่ละเรื่องได้
    วาระเลือกตั้งกรรมการในหนังสือมอบฉันทะได้มีการแยกให้ผู้ถือหุ้นใช้สิทธิออกเสียงเลือกตั้งกรรมการเป็นรายคนในการประชุมผู้ถือหุ้น

8.  ไม่มีการเพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้า

9.  บริษัทฯ มีมาตรการดูแลการใช้ข้อมูลภายใน โดยกำหนดไว้ในจรรยาบรรณ ห้ามมิให้กรรมการ
    ผู้บริหาร และพนักงานซึ่งอยู่ในหน่วยงานที่รับทราบข้อมูลภายใน
    ทำการซื้อหรือขายหลักทรัพย์ของบริษัท ในช่วง 1 เดือน ก่อนการเปิดเผยงบการเงินแก่
    สาธารณชน

10. มีการควบคุมและดูแลการทำรายการระหว่างกัน
    ที่มีความขัดแย้งทางผลประโยชน์ซึ่งไม่ใช่ธุรกิจปกติ
    โดยกำหนดให้กรรมการที่มีส่วนได้เสียต้องออกจากห้องประชุมและไม่ได้ออกเสียงในวาระนั้น ๆ
    มีการบันทึกไว้ในรายงานการประชุม สามารถตรวจสอบได้ พร้อมทั้งเปิดเผยมติ
    ความสมเหตุสมผล และวัตถุประสงค์ในการทำรายการดังกล่าว เพื่อให้เกิดความโปร่งใส
    โดยคำนึงถึงประโยชน์สูงสุดของบริษัท รวมทั้งมีการรายงานให้ทราบว่า
    มีกรรมการที่มีความเห็นต่างจากความเห็นของคณะกรรมการบริษัทหรือไม่
    โดยได้เผยแพร่ผ่านตลาดหลักทรัพย์แห่งประเทศไทยตามเวลาที่กำหนด

3. สิทธิของผู้มีส่วนได้เสียกลุ่มต่าง ๆ

บริษัทฯ เคารพต่อสิทธิของผู้มีส่วนได้เสียกลุ่มต่าง ๆ คำนึงถึงการเจริญเติบโตทางธุรกิจร่วมกัน

เอื้อประโยชน์ซึ่งกันและกัน
อันจะนำไปสู่การทำธุรกิจที่ยั่งยืนและได้กำหนดเป็นแนวปฏิบัติไว้ในจรรยาบรรณ ของบริษัทฯ
เพื่อให้เกิดความมั่นใจว่าสิทธิตามกฎหมายที่เกี่ยวข้องของผู้มีส่วนได้เสียจะได้รับการ
ดูแลอย่างเป็นธรรมทุกฝ่าย

  บริษัทและ บริษัทฯ ปฎิบัติหน้าที่โดยไม่ฝ่าฝืนต่อกฎหมาย ระเบียบและข้อบังคับที่เกี่ยวข้อง

  ผู้ถือหุ้น ด้วยความซื่อสัตย์ สุจริต และโปร่งใส
  ดำเนินงานด้วยความมุ่งมั่นในอันที่จะพัฒนากิจการของบริษัทให้เจริญก้าวหน้า
  มีความมั่นคงสามารถสร้างผลตอบแทนแก่ผู้ถือหุ้นได้อย่างเหมาะสม
  ปกป้องผลประโยชน์และดูแลทรัพย์สินของบริษัท เสมือนวิญญูชนพึงรักษาทรัพย์สินของตนเอง
  ขจัดการแสวงหาผลประโยชน์อันมิควรได้โดยชอบไม่ว่าโดยทางตรงหรือ ทางอ้อม
  รายงานผลการดำเนินงานที่ถูกต้อง ครบถ้วน ตามความเป็นจริงอย่างสม่ำเสมอ ไม่นำข้อมูล
  หรือข้อความลับของบริษัท หรือข้อมูลของพนักงานบริษัท
  ไปใช้เพื่อประโยชน์ส่วนตนหรือบุคคลอื่นโดยมิชอบ
  ขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผลและเปิดเผยข้อมูลอย่างครบถ้วน
  เคารพในสิทธิแห่งความเป็นเจ้าของและปฏิบัติต่อผู้ถือหุ้นอย่างเท่าเทียมกัน

  ลูกค้า บริษัทฯ ดำเนินธุรกิจโดยยึดถือความซื่อสัตย์ ยุติธรรม
  และให้ข้อมูลที่ถูกต้องแก่ลูกค้าให้บริการและปฏิบัติต่อลูกค้าด้วยความมีน้ำใจ
  คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
  เพื่อสนองตอบความต้องการของลูกค้าอย่างรวดเร็ว รักษาความลับทางการค้าของลูกค้า
  พัฒนาสินค้าและบริการให้เป็นเลิศตรงตามความต้องการของลูกค้า คิดค้นนวัตกรรมใหม่ ๆ
  เพื่อเพิ่มคุณค่าให้แก่สินค้าและบริการอย่างต่อเนื่อง

  พนักงาน พนักงานเป็นทรัพยากรที่มีค่าและเป็นหัวใจสำคัญที่จะพาองค์กรไปสู่ความสำเร็จ บริษัทฯ
  จึงมุ่งส่งเสริม การฝึกฝนอบรม และพัฒนาความรู้ความสามารถของพนักงานอย่างทั่วถึง
  สร้างความมั่นคงในอาชีพ
  และให้โอกาสในการเจริญก้าวหน้าตามศักยภาพของแต่ละคนรวมถึงให้พนักงานมีส่วนร่วมในการกำหนดทิศทางการดำเนินงานและพัฒนาบริษัทฯ
  ปฏิบัติต่อพนักงาน โดยเคารพต่อศักดิ์ศรีความเป็นมนุษย์ และสิทธิพื้นฐานของมนุษยชน
  ให้ผลตอบแทนด้วยความเป็นธรรม เหมาะสมกับความรู้ความสามารถ ความรับผิดชอบ
  และผลการปฏิบัติงานของพนักงานแต่ละคน ดูแล รักษา สภาพแวดล้อมในการทำงาน
  โดยคำนึงถึงความปลอดภัยต่อชีวิต สุขภาพ และทรัพย์สินของพนักงาน และจัดให้มีสวัสดิการต่าง ๆ
  เช่น

-   ห้องพยาบาล

-   ชุดฟอร์มให้กับพนักงาน

-   กองทุนสำรองเลี้ยงชีพเพื่อการออมเงินในอนาคต

-   เงินบำเหน็จเกษียณให้กับพนักงานเมื่อเกษียณอายุการทำงาน

-   มีการประกันชีวิตกลุ่มให้แก่พนักงานที่ออกปฏิบัติงานภายนอก

-   จัดฝึกอบรมและสัมมนาทั้งภายในและภายนอก

คู่ค้า บริษัทฯ ปฏิบัติให้เป็นไปตามข้อตกลงเงื่อนไขทางการค้าและให้ข้อมูลที่

  ถูกต้อง มีการสร้างสัมพันธภาพและความเข้าใจที่ดีต่อกัน รวมถึงแลกเปลี่ยนความรู้
  ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ ไม่เรียก รับ หรือยินยอม
  ที่จะรับทรัพย์สิน หรือประโยชน์อื่นใด ซึ่งอยู่นอกเหนือข้อตกลงทางการค้า

 การแข่งขัน บริษัทฯ จะประพฤติปฎิบัติตามกรอบกติกาของการแข่งขันที่เป็นธรรม

ทางการค้า

สังคมและ บริษัทฯ ดำเนินธุรกิจโดยคำนึงผลกระทบต่อทรัพยากรธรรมชาติและสิ่งแวดล้อม

สิ่งแวดล้อม มีการปลูกฝังจิตสำนึก ความรับผิดชอบต่อชุมชนและสังคมโดยส่วนรวมให้เกิดขึ้นในบริษัทอย่างต่อเนื่อง รวมถึงมีการ สนับสนุนกิจกรรมอันเป็นประโยชน์ต่อชุมชนและสังคมโดยส่วนรวม บริษัทฯ ได้ร่วมสนับสนุนและทำคุณประโยชน์แก่สังคมส่วนรวมในปี 2549 อาทิเช่น

  - ร่วมกิจกรรมประมูลภาพจิตรกรรมชุด “60 ปี เย็นศิระเพราะพระบริบาล” เป็นจำนวนเงิน
  332,000.-บาท และบริจาคเงินสมทบทุน “ทุนการกุศลสมเด็จย่า” เป็นจำนวนเงิน
  367,000.-บาท

  นอกจากนั้นยังได้ร่วมสั่งซื้อปฏิทินเฉลิมพระเกียรติประจำปีพุทธศักราช 2549

  เป็นจำนวนเงิน 1,748,250.-บาท จากมูลนิธิดร. เทียม โชควัฒนา
  เพื่อร่วมโดยเสด็จพระราชกุศล ผ่านมูลนิธิราชประชานุเคราะห์ ในพระบรมราชูปถัมภ์

  - บริษัทฯ ได้ให้การสนับสนุนทางการศึกษา โดยได้จัดให้มีการมอบทุนการศึกษา มูลนิธิ ดร.เทียม
  โชควัฒนา เป็นประจำทุกปีแก่นักเรียนที่เรียนดีแต่ขาดแคลนทุนทรัพย์ จำนวน 1,500 ทุน ๆ ละ
  2,000.-บาท เป็นเงินรวมทั้งสิ้น 3,000,000.-บาท

  - ร่วมกิจกรรมงานวันแม่แห่งชาติ กับสภาสังคมสงเคราะห์แห่งประเทศไทย

  ในพระบรมราชูปถัมภ์ ในวันที่ 12 สิงหาคม ของทุกปี

-   บริจาคเงินให้กับมูลนิธิ ดร.เทียม โชควัฒนา เป็นจำนวนเงิน 2,500,000.-บาท

  - บริจาคเงินให้กับมูลนิธิรามาธิบดี เพื่อสมทบทุนผู้ป่วยอานาถาโครงการ

  เปลี่ยนถ่ายไขกระดูก เป็นจำนวนเงิน 999,999.-บาท

  - บริจาคให้หอการค้าไทย เพื่อร่วมสมทบทุนสร้างอาคาร 72 ปี

  หอการค้าไทย เป็นจำนวนเงิน 1,000,000.-บาท

  - บริจาคให้มูลนิธิ 5 ธันวามหาราช เพื่อสนับสนุนการจัดงานมหามงคล

  เฉลิมพระชนมพรรษา 5 ธันวา เป็นจำนวนเงิน 100,000.-บาท

  - บริจาคให้วัดพระบาทน้ำพุ จังหวัดสระบุรี เพื่อสงเคราะห์ผู้ป่วย

  โรคเอดส์ระยะสุดท้าย และเด็กกำพร้า เป็นจำนวนเงิน 100,000.-บาท

-   นอกจากนั้น บริษัทฯ ยังได้ร่วมสนับสนุนกิจกรรมเพื่อส่งเสริมการทำ

  คุณประโยชน์ต่อสังคมในด้านต่าง ๆ ด้วยการร่วมบริจาคทรัพย์และ

  สิ่งของเพื่อสาธารณะประโยชน์อย่างต่อเนื่องและสม่ำเสมอ

4. การประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้งหากไม่ติดภารกิจสำคัญ ในปี 2549 บริษัทฯ
จัดให้มีการประชุมผู้ถือหุ้นในวันที่ 24 เมษายน 2549 ณ โรงเรมมณเฑียรริเวอร์ไซด์
เพื่อให้ผู้ถือหุ้นได้พิจารณา และออกเสียงในกิจการต่างๆ ของบริษัทตามที่กฎหมายกำหนด
โดยได้จัดส่งหนังสือเชิญประชุมพร้อมเอกสารประกอบการประชุมล่วงหน้าก่อนวันประชุมไม่น้อยกว่า 7
วัน ประกอบด้วยรายละเอียดวาระการประชุม รายงานประจำปี งบการเงิน และหนังสือมอบฉันทะ
ซึ่งเป็นเอกสารที่มีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ
กรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน สามารถเลือกมอบฉันทะให้บุคคลใดบุคคลหนึ่ง
หรือกรรมการอิสระของบริษัทเข้าประชุมแทนได้

ในการประชุมสามัญผู้ถือหุ้นครั้งที่ 55 เมื่อวันที่ 24 เมษายน 2549 มีกรรมการเข้าร่วมประชุมรวม
13 ท่าน ซึ่งรวมประธานกรรมการ ประธานกรรมการตรวจสอบ และกรรมการผู้อำนวยการ
และมีผู้สอบ บัญชีบริษัทเข้าร่วมประชุมด้วย ในการประชุม ประธานกรรมการบริษัท
ทำหน้าที่ประธานที่ประชุม และมอบให้กรรมการผู้อำนวยการ
เป็นผู้ดำเนินการประชุมตามระเบียบวาระการประชุม แต่ก่อนที่จะดำเนินการประชุมตามวาระ
กรรมการผู้อำนวยการได้กล่าวแนะนำผู้สอบบัญชีของบริษัทที่ได้เข้าร่วมการประชุมสามัญผู้ถือหุ้น
และได้แจ้งให้ที่ประชุม ทราบถึงวิธีการลงคะแนนเสียงและสิทธิของ
ผู้ถือหุ้นรวมถึงวิธีนับคะแนนเสียงของผู้ถือหุ้น ที่ต้องลงมติในแต่ละวาระตามข้อบังคับของบริษัท
ในการประชุมได้เปิดโอกาสให้ผู้ถือหุ้นสอบถาม และแสดงความคิดเห็นได้อย่างเต็มที่ในทุกวาระ
หากผู้ถือหุ้นมีประเด็นที่สอบถามหรือเสนอข้อคิดเห็นที่สำคัญก็จะมีการบันทึกในรายงานการประชุมด้วย

ภายหลังการประชุมสิ้นสุดลง บริษัทฯ
ได้ดำเนินการจัดทำรายงานการประชุมอย่างละเอียดครบถ้วนตามข้อเท็จจริงที่ปรากฎในการประชุม
และจัดส่งให้แก่ตลาดหลักทรัพย์แห่งประเทศไทยภายใน 14 วัน นับจากวันประชุมผู้ถือหุ้นแล้วเสร็จ
และนำส่งกระทรวงพาณิชย์ภายในกำหนด พร้อมกับเผยแพร่ผ่านทางเว็บไซด์ของบริษัทฯ

5. ภาวะผู้นำ และวิสัยทัศน์

คณะกรรมการบริษัท ประกอบด้วยบุคคลซึ่งมีความรู้ ความสามารถ
และประสบการณ์ที่มีความหลากหลายและมีความเข้าใจในบทบาทหน้าที่ ความรับผิดชอบ
เป็นผู้กำหนดนโยบายเป้าหมายและกลยุทธ์ทางธุรกิจ
ตลอดจนติดตามและกำกับดูแลการปฏิบัติงานของฝ่ายบริหาร
โดยนำหลักบรรษัทภิบาลมาเป็นเครื่องมือในการบริหารจัดการเพื่อเพิ่มมูลค่า
และให้ผลการดำเนินงานของบริษัทเป็นไปตามวัตถุประสงค์และเป้าหมายที่กำหนดไว้
เพื่อให้เกิดประโยชน์สูงสุดต่อบริษัทและผู้ถือหุ้น มีความเป็นอิสระในการแสดงความคิดเห็น
และตัดสินใจมีการกำหนดและแยกบทบาทหน้าที่ความรับผิดชอบ ระหว่างคณะกรรมการบริษัท
ผู้บริหารและพนักงาน นอกจากนี้ยังกำหนดให้คณะกรรมการตรวจสอบเป็นผู้ดูแลการ
ปฏิบัติงานของหน่วยงานตรวจสอบภายในโดยตรง
ซึ่งรวมทั้งระบบการควบคุมภายในให้มีความเพียงพอต่อกิจการและดูแลให้มีการบริหารความเสี่ยงที่เหมาะสม

คณะกรรมการบริษัท ได้มีการติดตามผลการดำเนินงานของฝ่ายจัดการ
โดยกำหนดให้มีการรายงานความก้าวหน้าของผลการดำเนินงาน และผลประกอบการของบริษัทฯ
ทุกเดือนในการ ประชุมคณะกรรมการบริษัท
และในกรณีที่กรรมการท่านใดมีการเปลี่ยนแปลงการถือหลักทรัพย์ของบริษัทฯ
จะต้องส่งสำเนารายงานการถือหลักทรัพย์ที่ได้ส่งให้กับ สำนักงานคณะกรรมการกำกับหลักทรัพย์
และตลาดหลักทรัพย์ให้กับเลขานุการคณะกรรมการบริษัท
เพื่อนำเข้าที่ประชุมคณะกรรมการบริษัทครั้งต่อไป

คณะกรรมการบริษัทได้มีการพบปะแลกเปลี่ยนความคิดเห็นกับคณะกรรมการบริษัทและผู้บริหารระดับสูงขององค์กรอื่น
ๆ อยู่เสมอทั้งในประเทศและต่างประเทศ
และให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่ เช่น
ได้เข้าร่วมอบรมหลักสูตร Director Accreditation Program (DAP) , Director
Certification Program (DCP) ที่จัดโดยสมาคมส่งเสริมสถาบันกรรมการบริษัทไทย (IOD)
เพื่อนำความรู้และประสบการณ์มาใช้พัฒนาการปฏิบัติหน้าที่

6. ความขัดแย้งของผลประโยชน์

บริษัทฯ ปฏิบัติตามกฎเกณฑ์ของคณะกรรมการกำกับหลักทรัพย์และตลาดหลักทรัพย์
และของตลาดหลักทรัพย์แห่งประเทศไทย
โดยคณะกรรมการบริษัทมีแนวทางปฏิบัติที่ชัดเจนในการดูแลเพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล
เพื่อประโยชน์สูงสุดของบริษัทและผู้ถือหุ้น

การทำรายการที่อาจมีความขัดแย้งทางผลประโยชน์ บริษัทฯ
ได้ดำเนินการตามขั้นตอนของการทำรายการที่เกี่ยวโยงกัน
โดยกำหนดให้กรรมการผู้มีส่วนได้เสียต้องออกจากห้องประชุมและไม่ได้ออกเสียงในวาระนั้น
เพื่อให้กรรมการที่เหลืออยู่ในห้องประชุมที่ไม่มีส่วนได้เสียสามารถพิจารณาและแสดงความคิดเห็นได้อย่างเต็มที่
โดยคำนึงถึงผลประโยชน์สูงสุดของบริษัทเป็นสำคัญ เสมือนกับการทำรายการกับบุคคลภายนอก
ซึ่งรายงานการประชุมในวาระดังกล่าว จะมีการบันทึกว่ากรรมการท่านใดบ้างที่มีส่วนได้เสีย
และได้ออกจากห้องประชุมไม่ได้ออกเสียงในวาระนั้น

และเมื่อเสร็จสิ้นการประชุมก็ได้แจ้งและเปิดเผยมติที่ประชุม โดยระบุมูลค่ารายการ คู่สัญญา เหตุผล
ความสมเหตุสมผลและประโยชน์สูงสุด
ตลอดจนความเห็นของคณะกรรมการบริษัทและความเห็นที่แตกต่าง (หากมี)
ต่อตลาดหลักทรัพย์แห่งประเทศไทย นอกจากนี้ยังได้จัดทำรายการสรุปไว้ในรายงานประจำปีและแบบ
56-1

บริษัทฯ มีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน ห้ามมิให้
ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินแก่สาธารณชน

นอกจากนั้น ในกรณีที่กรรมการท่านใดมีการเปลี่ยนแปลงการถือหลักทรัพย์ของบริษัทฯ
จะต้องส่งสำเนารายงานการถือหลักทรัพย์ที่ได้ส่งให้กับสำนักงานคณะกรรมการกำกับหลักทรัพย์และตลาดหลักทรัพย์ให้กับเลขานุการคณะกรรมการบริษัท
เพื่อนำเข้าที่ประชุมคณะกรรมการบริษัทครั้งต่อไป

7. จริยธรรมธุรกิจ

บริษัทฯ
ได้จัดทำจริยธรรมธุรกิจเป็นลายลักษณ์อักษรอยู่ในหลักการกำกับดูแลกิจการที่ดีที่ได้รับการอนุมัติจากคณะกรรมการบริษัทครั้งที่
7 (ชุดที่ 9) เมื่อวันที่ 21 พฤศจิกายน 2545 และได้เผยแพร่ในเว็บไซต์เพื่อให้กรรมการ
ผู้บริหารและพนักงานของบริษัทฯ ยึดถือเป็นแนวทางในการปฏิบัติต่อ บริษัท ผู้ถือหุ้น ลูกค้า พนักงาน
คู่ค้า สังคม สิ่งแวดล้อมและคู่แข่งขันทางการค้า
คณะกรรมการบริษัทให้ความสำคัญต่อจริยธรรมในการประกอบธุรกิจอย่างมาก
เพราะธุรกิจจะอยู่ได้ต้องมีจริยธรรม คุณธรรมที่ดี
เป็นที่เชื่อถือและยอมรับโดยทั่วไปซึ่งจะส่งผลให้บริษัทฯ มีความเจริญก้าวหน้า มั่นคงอย่างยั่งยืน

นอกจากนั้น บริษัทฯ
ยังได้จัดทำจรรยาบรรณพนักงานเป็นลายลักษณ์อักษรอยู่ในหลักการกำกับดูแลกิจการที่ดีและได้เผยแพร่ในเว็บไซต์เช่นกัน
เพื่อให้เป็นแนวทางในการประพฤติปฏิบัติของผู้บริหารและพนักงาน
ในการทำหน้าที่ตามภารกิจของบริษัทฯ ด้วยจิตสำนึกที่ดี
คณะกรรมการบริษัทถือว่าจรรยาบรรณเป็นสิ่งสำคัญที่จะต้องส่งเสริมและสนับสนุนให้พนักงานถือปฏิบัติเป็นหลักประจำใจในการทำงาน
และติดตามอย่างสม่ำเสมอ

8. การถ่วงดุลของกรรมการที่ไม่เป็นผู้บริหาร

บริษัทฯ กำหนดให้ต้องมีคณะกรรมการของบริษัท ไม่น้อยกว่า 5 คน และคุณสมบัติ
ของกรรมการต้องเป็นบุคคลธรรมดา และ

(1) บรรลุนิติภาวะ

(2) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

(3) ไม่เคยรับโทษจำคุก
    โดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต

(4) ไม่เคยถูกลงโทษไล่ออกหรือปลดออกจากราชการ หรือองค์การหรือหน่วยงานของรัฐ
    ฐานทุจริตต่อหน้าที่

นิยาม “ กรรมการอิสระ” หมายถึง บุคคลที่มีคุณสมบัติครบถ้วนและมีความเป็น

  อิสระ ตามที่สำนักงานคณะกรรมการกำกับหลักทรัพย์และตลาดหลักทรัพย์ และตลาดหลัก

  ทรัพย์แห่งประเทศไทย กำหนด คือ

(1) ถือหุ้นไม่เกินร้อยละ 5 ของทุนจดทะเบียนชำระแล้วของบริษัทฯ บริษัท ในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้อง

(2) เป็นกรรมการที่ไม่มีส่วนร่วมในการบริหารงานในบริษัทฯ ไม่เป็นลูกจ้าง

พนักงาน หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม บริษัทที่

เกี่ยวข้องหรือผู้ถือหุ้นรายใหญ่ของบริษัท

(3) เป็นกรรมการที่ไม่มีผลประโยชน์หรือส่วนได้เสียไม่ว่าทางตรง หรือทางอ้อมทั้งในด้านการเงิน
    และบริหารงานของบริษัทฯ บริษัทในเครือ บริษัทร่วม
    บริษัทที่เกี่ยวข้องหรือผู้ถือหุ้นรายใหญ่ของบริษัท และรวมถึงไม่มีผลประโยชน์ หรือ
    ส่วนได้เสียในลักษณะดังกล่าวในเวลา 1 ปี
    ก่อนได้รับการแต่งตั้งยกเว้นคณะกรรมการบริษัทได้พิจารณาอย่างรอบคอบแล้วเห็นว่าการเคยมีผลประโยชน์
    หรือ ส่วนได้เสียนั้นจะไม่มีผลกระทบต่อการปฏิบัติหน้าที่ และการให้ความเห็นที่เป็นอิสระ

(4) เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหาร หรือ

ผู้ถือหุ้นรายใหญ่ของบริษัทฯ

(5) เป็นกรรมการที่ไม่ได้รับการแต่งตั้งขึ้นเป็นตัวแทน เพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือ ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(6) สามารถปฏิบัติหน้าที่แสดงความเห็นหรือรายงานผลการปฏิบัติงานตาม

หน้าที่ที่ได้รับมอบจากคณะกรรมการบริษัทได้อย่างอิสระ
โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ รวมทั้งผู้ที่เกี่ยวข้อง
หรือญาติสนิทของบุคคลดังกล่าว

คณะกรรมการบริษัท มีจำนวน 15 คน ประกอบด้วย

  - ประธานกรรมการ 1 คน

  - กรรมการที่เป็นผู้บริหาร 4 คน

  - กรรมการที่ไม่เป็นผู้บริหาร 7 คน

  - กรรมการตรวจสอบ / กรรมการอิสระ 3 คน

คณะกรรมการบริษัท ประกอบด้วยบุคคลที่มีความเชี่ยวชาญหลากหลาย มีภาวะผู้นำ มีวิสัยทัศน์
มีคุณธรรม มีจริยธรรมและประวัติการทำงานที่ไม่ด่างพร้อย
กรรมการบริษัททุกคนมีความตั้งใจในการปฏิบัติหน้าที่กรรมการบริษัทตามที่ได้รับความไว้วางใจจากคณะกรรมการบริษัทและผู้ถือหุ้น
มีความเป็นอิสระ

ในการแสดงความคิดเห็น พิจารณาและให้ความเห็นชอบในเรื่องต่าง ๆ
โดยคำนึงถึงประโยชน์สูงสุดของบริษัทเป็นสำคัญ

กรรมการบริษัทมีวาระการดำรงตำแหน่งตามข้อบังคับของบริษัทและเมื่อครบวาระแล้ว
อาจได้รับการเลือกตั้งกลับเข้าดำรงตำแหน่งต่อไปได้อีก คณะกรรมการบริษัทมีหน้าที่ใน
การกำหนดนโยบาย เป้าหมาย และกลยุทธ์ทางธุรกิจ
ตลอดจนติดตามผลการดำเนินงานของฝ่ายบริหาร
โดยการแต่งตั้งคณะกรรมการบริหารเป็นผู้ดูแลและปฏิบัติงานให้เป็นไปตามนโยบาย เป้าหมาย
และวัตถุประสงค์ที่กำหนด ตามขอบเขต อำนาจ หน้าที่
และความรับผิดชอบซึ่งมีการแบ่งแยกอำนาจหน้าที่ระหว่างคณะกรรมการบริษัทกับฝ่ายบริหารอย่างชัดเจน
นอกจากนี้ได้มีการแต่งตั้งคณะกรรมการตรวจสอบซึ่งเป็นกรรมการอิสระ
เป็นผู้สอบทานรายงานทางการเงินของบริษัทให้ตรงต่อความเป็นจริง
และรายการที่มีความขัดแย้งทางผลประโยชน์เพื่อให้เกิดความโปร่งใส

บริษัทฯ มีเลขานุการคณะกรรมการบริษัท
ทำหน้าที่ประสานงานระหว่างกรรมการบริษัทและฝ่ายบริหารทำหน้าที่ดูแลและประสานงานด้านกฎหมาย
กฎเกณฑ์ต่างๆ ที่เกี่ยวข้อง รวมทั้งดำเนินการประสานงานให้มีการปฏิบัติตามมติคณะกรรมการบริษัท

9. การรวมหรือแยกตำแหน่ง

ประธานกรรมการบริษัท และกรรมการผู้อำนวยการ มิได้เป็นบุคคลเดียวกัน จึงทำหน้าที่ต่างกัน
อิสระจากกันแต่ก็ถ่วงดุลซึ่งกันและกัน โดยมีบทบาท อำนาจและหน้าที่ที่แบ่งแยกจากกันอย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ เพื่อให้มีความถูกต้อง
โปร่งใส สามารถตรวจสอบได้

10. ค่าตอบแทนของกรรมการและผู้บริหาร

- ค่าตอบแทนกรรมการ

บริษัทฯ ยังไม่มีคณะอนุกรรมการกำหนดค่าตอบแทน แต่มีกระบวนการพิจารณาค่าตอบแทน

โดยคณะกรรมการบริษัทจะร่วมกันพิจารณากำหนดวงเงินค่าตอบแทน
และนำเสนอต่อที่ประชุมผู้ถือหุ้นเพื่ออนุมัติ โดยพิจารณาจากผลประกอบการของบริษัทฯ
วงเงินค่าตอบแทนที่ได้รับอนุมัติจากที่ประชุมผู้ถือหุ้น และจำนวนเงินค่าตอบแทนที่จ่ายในปีที่ผ่านมา
โดยค่าตอบแทนจะจ่ายเป็นค่าเบี้ยประชุมเมื่อมีการเข้าร่วมประชุมคณะกรรมการบริษัท
และค่าตอบแทนประจำปีจะเป็นการจ่ายให้แก่กรรมการทุกคน
กรรมการที่เป็นสมาชิกของคณะอนุกรรมการก็จะได้ค่าตอบแทนในการทำหน้าที่ของคณะอนุกรรมการด้วยโดยได้รับเป็นค่าเบี้ยประชุมเมื่อเข้าร่วมประชุม
ทั้งนี้ที่ประชุมสามัญผู้ถือหุ้นครั้งที่ 55 เมื่อวันที่ 24 เมษายน 2549
ได้อนุมัติค่าตอบแทนกรรมการวงเงินรวมไม่เกิน 10 ล้านบาทต่อปีและได้จ่ายไปเป็นจำนวนเงินทั้งสิ้น
5,800,000.- บาท
โดยบริษัทได้เปิดเผยค่าตอบแทนของกรรมการเป็นรายบุคคลไว้ในหัวข้อการจัดการในรายงานประจำปีและแบบ
56 - 1

  - ค่าตอบแทนผู้บริหาร

เป็นไปตามหลักการและนโยบายของบริษัทฯ
โดยพิจารณาจากผลประกอบการของบริษัทและผลการปฏิบัติงานของผู้บริหารแต่ละคน

11. การประชุมคณะกรรมการบริษัท

คณะกรรมการบริษัท ให้ความสำคัญกับการเข้าร่วมประชุมคณะกรรมการบริษัท และถือเป็นหน้าที่สำคัญ
เพื่อรับทราบและร่วมตัดสินใจในการดำเนินธุรกิจของบริษัทฯ ซึ่งบริษัทฯ
กำหนดให้มีการประชุมคณะกรรมการบริษัทไว้เป็นทางการล่วงหน้าตลอดปี โดยจะประชุมเดือนละ 1
ครั้ง
เลขานุการคณะกรรมการบริษัทจะส่งจดหมายเชิญประชุมที่มีการกำหนดระเบียบวาระการประชุมที่ชัดเจนทั้งวาระเพื่อทราบและวาระเพื่อพิจารณาพร้อมทั้งเอกสารประกอบการประชุมให้คณะกรรมการบริษัททราบเรื่องที่จะพิจารณาล่วงหน้าไม่น้อยกว่า
7 วัน

วาระเพื่อทราบ เป็นการรายงานในเรื่องสำคัญที่ได้ดำเนินการไปในรอบเดือนที่ผ่านมา เช่น
วาระการรายงานผลการประกอบการ เป็นการรายงานผลประกอบการในรอบเดือนที่ผ่านมา
และวาระการถือหลักทรัพย์ของกรรมการ เป็นการรายงานการเปลี่ยนแปลงการถือหลักทรัพย์
ของกรรมการ

วาระเพื่อพิจารณา เป็นวาระที่เสนอให้คณะกรรมการบริษัทพิจารณาให้ความเห็นชอบ หรืออนุมัติ
กรรมการมีการอภิปรายและแสดงความคิดเห็นอย่างเปิดเผย
ประธานกรรมการบริษัทเป็นผู้ประมวลความเห็น และข้อสรุปที่ได้จากที่ประชุม
และกรรมการผู้มีส่วนได้เสียในวาระใดต้องออกจากการประชุมและไม่มีสิทธิลงคะแนนเสียงในวาระนั้น
มีการบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองจากคณะกรรมการบริษัทไว้พร้อมสำหรับกรรมการบริษัทและผู้เกี่ยวข้องตรวจสอบได้

ในปี 2549 คณะกรรมการบริษัทมีการประชุม จำนวน 12 ครั้ง
โดยการเข้าร่วมประชุมของคณะกรรมการบริษัทแต่ละท่าน สรุปได้ดังนี้

  ------------------ ------------- -------------------- ------------------
  รายชื่อ                            การเข้าร่วมประชุม       

                                   คณะกรรมการบริษัท       สามัญผู้ถือหุ้นประจำปี

  1. นายบุณยสิทธิ์       โชควัฒนา       12/12                1/1

  2. นายบุญปกรณ์       โชควัฒนา       12/12                1/1

  3. นายบุณย์เอก       โชควัฒนา       12/12                -

  4. นายบุญชัย         โชควัฒนา       11/12                1/1

  5. นายสำเริง        มนูญผล         12/12                1/1

  6. นายสมศักดิ์        ธนสารศิลป์      11/12                1/1

  7. นายประพจน์       นันทวัฒน์ศิริ      12/12                1/1

  8. นายบุญฤทธิ์        มหามนตรี       11/12                1/1

  9. นางเพ็ญนภา       ธนสารศิลป์      12/12                1/1

  10. นายขจรศักดิ์      วันรัตน์เศรษฐ    10/12                1/1

  11. นายวศิน         เตยะธิติ        9/12                 1/1

  12. นายสุรินทร์       วัฒนศิริพงษ์      12/12                1/1

  13. นางสาวศิริลักษณ์   ธนสารศิลป์      12/12                1/1

  14. นายสมบัติ        สังข์รังสรรค์     12/12                1/1

  15. นายมิตชูย์ฮารู     คาจิ *         -                    -
  ------------------ ------------- -------------------- ------------------

* มีตัวแทนเข้าร่วมประชุมในฐานะผู้สังเกตการณ์

12. คณะอนุกรรมการ

คณะกรรมการบริษัทได้แต่งตั้งคณะกรรมการชุดต่าง ๆ
เพื่อดำเนินงานให้เป็นไปตามนโยบายและวัตถุประสงค์ของบริษัท ซึ่งปัจจุบันประกอบด้วย
คณะกรรมการบริหารและคณะกรรมการตรวจสอบ โดยมีอำนาจหน้าที่ และความรับผิดชอบ
ตามที่ปรากฎในหัวข้อ ขอบเขต อำนาจหน้าที่ของคณะกรรมการแต่ละชุด
(ซึ่งอยู่ในเรื่องโครงสร้างการจัดการ)

(1) คณะกรรมการบริหาร คือ คณะบุคคลที่ได้รับมอบหมายจากคณะกรรมการบริษัทให้ทำ
    หน้าที่ในการบริหารจัดการกิจการของบริษัทซึ่งมีฐานะเป็นพนักงานหรือลูกจ้างประจำของบริษัท
    คณะกรรมการบริษัทจะแต่งตั้งทุกปีในการประชุมคณะกรรมการบริษัทเดือนพฤษภาคม
    หลังจากการประชุมสามัญผู้ถือหุ้นประจำปีในเดือนเมษายน
    ซึ่งได้มีการแต่งตั้งคณะกรรมการบริษัทประจำปีแล้ว โดยมีขอบเขต อำนาจ หน้าที่
    ตามที่คณะกรรมการบริษัทกำหนด ซึ่งปัจจุบันมีจำนวน 10 คน และในปี 2549
    มีการประชุมทุกเดือน

(2) คณะกรรมการตรวจสอบ ประกอบด้วยกรรมการที่เป็นอิสระ จำนวน 3 คน
    มีวาระการดำรงตำแหน่งคราวละ 1 ปี จะแต่งตั้งเช่นเดียวกับคณะกรรมการบริหาร
    โดยมีขอบเขต อำนาจ หน้าที่ ตามที่คณะกรรมการบริษัทกำหนด และในปี 2549 มีการประชุม
    5 ครั้ง

13. ระบบการควบคุมและการตรวจสอบภายใน

คณะกรรมการบริษัท ให้ความสำคัญต่อระบบการควบคุมในด้านการดำเนินงานการเงิน การปฏิบัติงาน
และการกำกับดูแล มีการกำหนดอำนาจการอนุมัติตามระดับต่าง ๆ มีการแบ่งแยกหน้าที่ผู้ปฏิบัติงาน
ผู้ติดตาม โดยมีหน่วยงานตรวจสอบภายใน ทำหน้าที่ตรวจสอบการปฏิบัติงานของระบบ ดังกล่าว
ตลอดจนให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนด อย่างมีประสิทธิผล
มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

คณะกรรมการบริษัทจึงกำหนดให้หน่วยงานตรวจสอบภายใน
รายงานผลการตรวจสอบโดยตรงต่อคณะกรรมการตรวจสอบ และกรรมการผู้อำนวยการ
ซึ่งคณะกรรมการตรวจสอบมีหน้าที่สอบทานให้บริษัทมีระบบการควบคุมภายในที่เหมาะสมและมีประสิทธิภาพ
และบริษัทฯ ได้มีการทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

โดยสรุปคณะกรรมการตรวจสอบและคณะกรรมการบริษัทมีความเห็นพ้องต้องกันว่าบริษัทมีระบบการควบคุมภายในที่เหมาะสมและเพียงพอ
รายงานของคณะกรรมการตรวจสอบดังแสดงไว้ ในรายงานประจำปี และแบบ 56-1 แล้ว

14. รายงานคณะกรรมการบริษัท

คณะกรรมการบริษัทได้ตระหนักและมีความรับผิดชอบต่อความเชื่อถือได้และความถูกต้องของ

ข้อมูลทางการเงิน เพื่อให้นักลงทุนใช้ประกอบในการตัดสินใจ
จึงได้จัดทำรายงานความรับผิดชอบของคณะกรรมการบริษัทต่อรายงานทางการเงิน
ดังแสดงไว้ในรายงานประจำปีและแบบ 56-1 แล้ว

15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความโปร่งใสโดยวางนโยบายให้ฝ่ายบริหารดำเนินการในเรื่องเกี่ยวกับการเปิดเผยข้อมูล
ทั้งข้อมูลทางการเงินและข้อมูลสำคัญที่มีผลกระทบต่อราคาหลักทรัพย์ของบริษัท
ซึ่งเน้นให้มีความครบถ้วน ถูกต้อง เผยแพร่อย่างทั่วถึง และทันต่อเวลา
เพื่อให้ผู้ลงทุนและผู้ที่เกี่ยวข้องได้รับทราบผ่านช่องทางและสื่อการเผยแพร่ข้อมูลของตลาด
หลักทรัพย์แห่งประเทศไทย และผ่านทางเว็บไซต์ : www.sahapat.co.th และ
www.sahapat.com ของบริษัท

ส่วนงานด้านผู้ลงทุนสัมพันธ์ บริษัทฯ ยังไม่ได้จัดตั้งหน่วยงานเฉพาะขึ้น
เพื่อให้บริการข้อมูลและข่าวสารกิจกรรมต่างๆ แต่บริษัทฯ
ก็มีบุคคลที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องต้องการ
โดยสามารถติดต่อได้ที่

คุณศิริพร เลขยะวิจิตร

โทรศัพท์ 0-2318-0062 ต่อ 1200

โทรสาร 0-2318-1152

E-mail lekaya@sahapat.co.th

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
โดยกำหนดให้กรรมการต้องนำส่งสำเนารายงานการถือหลักทรัพย์ที่นำส่งให้กับตลาดหลักทรัพย์
และสำนักงานคณะกรรมการกำกับหลักทรัพย์และตลาดหลักทรัพย์ ทุกครั้งที่มีการเปลี่ยนแปลง
ให้กับเลขานุการคณะกรรมการบริษัทเพื่อนำเข้าเสนอต่อที่ประชุมคณะกรรมการบริษัท

นอกจากนั้นได้มีการกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินแก่สาธารณชน

(6) บุคลากร

จำนวนพนักงานทั้งหมด 1,470 คน ค่าตอบแทนรวมของพนักงานในปี 2549 เป็นจำนวนเงิน
409,829,536 บาท (เงินเดือน เงินอุดหนุน และเงินสมทบกองทุนสำรองเลี้ยงชีพ)

นโยบายในการพัฒนาพนักงานของบริษัท

เพื่อให้พนักงานได้มีโอกาสพัฒนาและเพิ่มศักยภาพในการทำงานของตนเองให้ทันต่อการเปลี่ยนแปลงที่เกิดขึ้นตลอดเวลา
บริษัทฯ
จึงมีนโยบายในการพัฒนาบุคลากรให้มีความพร้อมอยู่เสมอโดยจัดให้มีการฝึกอบรมและสัมมนาทั้งภายในและภายนอก
เพื่อให้พนักงานได้เกิดการเรียนรู้ เสริมสร้างทักษะในการทำงาน เกิดการเปลี่ยนแปลงทางความคิด
ทัศนคติ และพฤติกรรมที่ดี
โดยบริษัทมีการจัดทำแผนฝึกอบรมประจำปีให้กับพนักงานทุกระดับตั้งแต่กลุ่มผู้บริหารระดับสูง
จนถึงกลุ่มพนักงานปฏิบัติการ
และมีการจัดฝึกอบรมอย่างสม่ำเสมอและต่อเนื่องเพื่อให้เกิดประสิทธิภาพสูงสุดทั้งต่อพนักงานและบริษัท
และสามารถปฏิบัติได้ตามแผนที่วางไว้